פחות משנה לאחר "דה דאבל-יו", הוציא לאור ההרכב את אלבומם הרביעי "איירון פלאג" ב-21 בדצמבר 2001. שחרור האלבום שנה בלבד לאחר אלבומם הקודם היה מהלך לא שגרתי אצל הוו טאנג ובהיפ הופ באופן כללי. חברת התקליטים לאוד הייתה על סף סגירה, מה שהוביל לניהול יחסי ציבור לא נכונים ולכן האלבום מכר מעט עותקים (687,000) והגיע למעמד אלבום זהב בלבד. עטיפת האלבום מעוצבת בהשראת התמונה המפורסמת של חיל הנחתים האמריקאי מהקרב על איוו ג'ימה.